שוקי תחאוכה

שועאע "שוקי" תחאוכה הוא קצין משטרה ישראלי בדרגת ניצב, המכהן כמפקד מחוז הצפון.

ביוגרפיה
תחאוכה גדל בכפר כמא בן למשפחה צ'רקסית. הוא בוגר בית הספר החקלאי כדורי. התגייס למשטרת ישראל ב-1990. הוא שירת כמפקד ימ"ס רצועת עזה. בשנים 2012–2016 שירת כמפקד מג"ב עוטף ירושלים. באוגוסט 2016 מונה למפקד מג"ב צפון. ביולי 2017 קודם לדרגת תת-ניצב ומונה למפקד מרחב עמקים. הוא הצ'רקסי הראשון בדרגה זו במשטרת ישראל. ב-2020 מונה לסגן מפקד מחוז חוף. ב-2021 מונה לסגן מפקד מחוז הצפון.

במהלך שירותו עוטר בעיטור המופת של המשטרה. העיטור הוענק לו על אומץ לב שגילה במרץ 1990 בפעילות מיוחדת.

בספטמבר 2022 הוחלט על מינויו למפקד מחוז צפון בדרגת ניצב.
 
תחאוכה נשוי ואב לשניים. מתגורר בכפר כמא. הוא בעל תואר ראשון במדע המדינה ותואר שני בלימודי המזרח התיכון מאוניברסיטת תל אביב.

קישורים חיצוניים

הערות שוליים

שוטרים שעוטרו בעיטור המופת
שוטרי משמר הגבול
צ'רקסים ישראליים
ניצבי משטרת ישראל
מפקדי מחוז הצפון במשטרת ישראל
כפר כמא: אישים
בוגרי בית הספר כדורי
בוגרי אוניברסיטת תל אביב
ישראלים שנולדו במאה ה-20